Diari Oficial de la Generalitat Valenciana


Sumari del DOGV 4456, del 10-03-2003 (2003/2325)

RESOLUCIÓ de 25 de febrer de 2003, del Rectorat de la Universitat de València, per la qual convoca a concurs públic tres places de becari d'investigació (BI03-17) en el Departament d'Història de l'Art de la Facultat de Geografia i Història.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/2325


Data del document
:   25-02-2003

Organisme emissor
:   Universitat de València

Tipus de document
:   Resolució

Descriptors 

:   * enginyer
    * ajuda pública
    * assignació per estudis
    * suport econòmic
    * història

RESOLUCIÓ de 25 de febrer de 2003, del Rectorat de la Universitat de València, per la qual convoca a concurs públic tres places de becari d'investigació (BI03-17) en el Departament d'Història de l'Art de la Facultat de Geografia i Història. [2003/2325]
  
Este rectorat, fent ús de les competències que li atribueix l'article 4t de l'orde ministerial de 27 de març de 1986, i segons que estableixen els estatuts d'esta universitat, convoca a concurs públic tres places de becari d'investigació, d'acord amb les següents
  
Bases de la convocatòria
  
1. Títol del projecte: Contrato de consultoría y asistencia para la realización de determinados estudios preparatorios para el futuro Museo del Transporte y el Territorio de la Comunidad Valenciana, dirigit per la Professora Inmaculada Aguilar Civera, del Departament d'Història de l'Art de la Facultat de Geografia i Història.
  
2. Nombre de places: 3.
  
3. Perfil de la beca
  
3.1 Requisits
  
3.1.1 Llicenciat en Història de l'Art, Geografia i Història, Enginyeria i Obres Públiques.
  
3.1.2 Alumne de tercer cicle (o compromís de matricular-s'hi).
  
3.2. Mèrits que es valoraran:
  
- Expedient acadèmic.
  
- Curriculum Vitae adequat al projecte.
  
- Experiència en activitats de recerca documental i catalogació.
  
- Coneixements informàtics.
  
3.3. Objectius del becari:
  
- Col·laborar en el projecte.
  
3.4. Condicions de la beca
  
3.4.1 Durada: 1 any.
  
3.4.2 Dotació: 961'62euros/mes brutes.
  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 83 de la LOU.
  
3.4.4 Esta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la universitat.
  
3.4.5 El benefici d'esta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a esta convocatòria.
  
3.4.6 Igualment, la beca podrà quedar sense efecte per incompliment de les obligacions del becari, o per informe negatiu raonat del director de la beca.
  
3.4.7 La presentació de sol·licitud per a la concessió de la beca implicarà la total acceptació de les bases d'esta convocatòria per part del sol·licitant.
  
4. Documentació
  
Instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats. Els sol·licitants podran recuperar els documents originals presentats amb les sol·licituds desestimades transcorregudes tres mesos des de la resolució de la convocatòria. Una vegada conclòs este termini seran destruïts.
  
5. Termini de presentació de sol·licituds
  
Les sol·licituds s'hauran de presentar en el registre general de la Universitat de València, durant els 15 dies naturals següents a la data de publicació d'esta convocatòria, adreçades al Vicerectorat d'Investigació.
  
6. Procediment de selecció
  
Les sol·licituds seran avaluades per un tribunal delegat a l'efecte per la comissió d'investigació, segons el Reglament per a la Selecció de Becaris d'Investigació de la Universitat de València a càrrec de projectes d'investigació, aprovat per la Junta de Govern d'esta universitat el 28 de maig de 1993. Les decisions de caràcter científic no podran ser recorregudes.
  
7. Informació
  
Per a qualsevol informació sobre requisits i documentació, cal adreçar-se al Negociat d'Investigació de la Universitat de València.
  
Contra esta resolució, que posa fi a la via administrativa, és podrà presentar un recurs contenciós-administratiu davant el Tribunal Superior de Justicia de la Comunitat Valenciana, segons estableix l'article 110.3 de la Llei 30/1992, de Règim Jurídic dels Administracions Publiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.
  
València, 25 de febrer de 2003.- La vicerectora d'Investigació: Maria Josep Cuenca.